মরক্কোর তারকা ফুটবলারের সঙ্গে নোরা ফাতেহির প্রেমের গুঞ্জন ঘিরে রহস্য এখনো অমীমাংসিত

ওয়েব ডেস্ক: বলিউডের গ্ল্যামার কুইন নোরা ফাতেহি(Norah Fatehi) ফের শিরোনামে। তবে এবার কোনও আইটেম গানের জন্য নয়, বরং এক ‘তারকা ফুটবলার’(Football Star)-এর সঙ্গে তাঁর ঘনিষ্ঠতা ঘিরে। মরক্কো(Marocco) সফরে গিয়ে ‘আফ্রিকা কাপ অব ন্যাশনস ২০২৫’(African Cup Of Nations 2025)-এর ম্যাচ দেখার সময় তাঁকে দেখা গিয়েছে এক রহস্যময় ফুটবলারের সঙ্গে। আর তাতেই বলিপাড়ায় শুরু হয়েছে গুঞ্জনের ঝড়।

দুর্ঘটনার কবলে নোরা ফতেহি, দুমড়ে গেল গাড়ি, এখন কেমন আছেন?

কী থেকে শুরু এই গুঞ্জনের!

– দুবাইয়ে প্রথম দেখা: কিছুদিন আগে দুবাইয়ে একসঙ্গে দেখা গিয়েছিল নোরা ও এক মরক্কো ফুটবলারকে। সেখান থেকেই শুরু হয় গুঞ্জন।
– মরক্কো সফর: এরপর ‘আফ্রিকা কাপ অব ন্যাশনস ২০২৫’-এর ম্যাচ দেখতে মরক্কো যান নোরা। জানা যায়, সেই ম্যাচে খেলছিলেন তাঁর ‘প্রিয় মানুষটি’।
– পিঙ্কভিলার দাবি: একটি সূত্র পিঙ্কভিলাকে জানিয়েছে, নোরা শুধুমাত্র খেলা দেখতে নয়, বরং বিশেষ কারও জন্যই মরক্কো গিয়েছিলেন।

নোরার ঘনিষ্ঠ সূত্রের দাবি, শুধুমাত্র খেলা দেখার উদ্দেশ্যেই নয়, বরং বিশেষ একজনের টানে মরক্কো উড়ে গিয়েছিলেন এই বলিউড ডিভা। যদিও সেই ‘বিশেষ’ ব্যক্তির নাম এখনও পর্যন্ত প্রকাশ্যে আনেনি কোনও সংবাদমাধ্যম। মুখে কুলুপ এঁটেছেন নোরাও।

এর আগে দুবাইয়ে একসঙ্গে দেখা গিয়েছিল তাঁদের। তখন থেকেই প্রেমের গুঞ্জন শুরু। এবার মরক্কো সফর যেন সেই জল্পনায় নতুন মাত্রা যোগ করল। বলিপাড়ার কানাঘুষো বলছে, সম্পর্কটা আর নিছক বন্ধুত্বের গণ্ডিতে নেই।

নোরা নিজে মরক্কান বংশোদ্ভূত হলেও জন্ম ও বড় হওয়া কানাডায়। বলিউডে পা রাখেন ‘বিগ বস’ রিয়েলিটি শোয়ের মাধ্যমে। এরপর ‘সত্যমেভ জয়তে’, ‘স্ট্রিট ড্যান্সার থ্রিডি’, ‘বাহুবলি: দ্য বিগিনিং’-এর মতো ছবিতে আইটেম গানে নেচে নজর কাড়েন দর্শকের।

এখন শোনা যাচ্ছে, কন্নড় ছবিতে ‘কেডি: দ্য ডেভিল’-এর মাধ্যমে দক্ষিণী ইন্ডাস্ট্রিতেও অভিষেক হতে চলেছে তাঁর। পাশাপাশি ‘কাঞ্চনা ফোর’ ও রজনীকান্তের ‘জেলার টু’-তেও দেখা যেতে পারে তাঁকে।

তবে ব্যক্তিগত জীবন নিয়ে বরাবরই মুখে কুলুপ নোরার। কাজেই প্রেমের গুঞ্জন নিয়ে মুখ খোলার সম্ভাবনা কম বলেই মনে করছেন অনেকে। তবু প্রশ্নটা থেকেই যাচ্ছে—কে সেই তারকা ফুটবলার, যাঁর জন্য মরক্কো উড়ে গেলেন বলিউডের ‘ডান্সিং ডিভা’?