বাগদানের গুঞ্জনের মাঝেই হুমার রহস্যময় পোস্ট সকলের নজর কেড়েছে!

ওয়েব ডেস্ক: বেশ কিছুদিন ধরেই গুঞ্জন উড়ছিল অভিনয় প্রশিক্ষক রচিত সিং(Rachit Singh) এর সঙ্গে বলিউড অভিনেত্রী হুমা কুরেশি(Huma Qureshi) প্রেমের সম্পর্কে(Relationship) জড়িয়েছেন। যদিও এ ব্যাপারে দুজনের কেউই কখনো মুখ খোলেননি। এর মধ্যেই অতি সম্প্রতি রচিতের সঙ্গে বাগদান সম্পন্ন(Engagement) করেছেন হুমা কুরেশি বলে সোশ্যাল মিডিয়ায় ভেসে উঠেছে।এমনকি গণমাধ্যমে এ খবর প্রকাশিত হয়েছে। ‘দ্য ফ্রি প্রেস জার্নাল’ জানিয়েছে বছরখানেক লিভিং সম্পর্কে থাকার পর হুমা-রচিত বাগদান সম্পন্ন করেছেন।

আরও পড়ুন:পুরনো প্রেমিকের সঙ্গে বাগদান সারলেন হুমা কুরেশি!

তারপর গতকাল অর্থাৎ বুধবার অভিনেত্রী এক রহস্যময় বার্তা শেয়ার করেছেন ইনস্টাগ্রামে।
যেখানে তিনি লেখেন,’প্রত্যেকেরই শান্ত হওয়া প্রয়োজন… আর শান্তভাবে কাজ করাটাই ভালো’। সঙ্গে তিনি রামেন বাউল-এর ছবি শেয়ার করেছেন। হুমা ওই পোস্টে জানিয়েছেন তিনি বর্তমানে দক্ষিণ কোরিয়ায় রয়েছেন।
প্রসঙ্গত, একটি বহুল প্রচারিত জাতীয় ইংরেজি দৈনিকে হুমা-রচিতের ঘনিষ্ঠ একজন জানিয়েছিলেন যে হুমা তার দীর্ঘদিনের প্রেমিক তথা অভিনয় প্রশিক্ষক রচিত সিং এর সঙ্গে বাগদান সম্পন্ন করেছেন।
তারপরেই হুমা এবং রচিত এর সম্পর্ক নিয়ে গুঞ্জন শুরু হয়। তাদের ঘনিষ্ঠ বন্ধু গায়িকা আকাসা সিংহের শেয়ার করা এই ছবিকে কেন্দ্র করে। ছবিটির ক্যাপশনে লেখা হয়েছিল, ‘এক টুকরো এই স্বর্গের জন্য তোমাদের অভিনন্দন দারুন একটি রাত কেটেছে’।
সম্প্রতি, রচিতের ঘনিষ্ঠ একজনের জন্মদিন উদযাপনের সময় আবারো তাদের একসঙ্গে দেখা যায়, যা তাদের বাগদান নিয়ে জল্পনা আরো বাড়িয়ে তোলে। তবে বাগদান নিয়ে নানা চর্চা চললেও সরাসরি একটি কথাও বলেননি হুমা কিংবা রচিত।

দেখুন অন্য খবর: